Deg yixef-agi, ad neɛreḍ ad d-nawi awal ɣef yal tallit iseg d-tɛedda tmedyazt taqbaylit, yal tallit ad d-nini akud ideg tella, imedyazen mucaɛen deg-s akked kra n yisefra-nsen d yisental i d-ttawin. Tarrayt-agi ad aɣ-tɛiwen ad d-nemmeslay ɣef tmedyazt tamensayt, imi llan deg-s yisefra yettuneḥsaben d iḍrisen addayen i yesɛan assaɣ d usrid ɣer usentel n ukatay-nneɣ. Daɣen s tarrayt-agi ad d-neddu akked unerni neɣ d ubeddel i d-tedder tmedyazt taqbaylit si send amnekcam afransis ar tizi n wass-a.